NARIADENIE KOMISIE (ES) č. 588/2007
z 30. mája 2007,
ktorým sa mení a dopĺňa nariadenie (ES) č. 2659/94 o podrobných zásadách pre poskytovanie pomoci súkromného skladovania pre syry Grana Padano, Parmigiano-Reggiano a Provolone
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami (1), najmä na jeho článok 10 písm. b),
keďže:
(1)
Článkom 6 ods. 1 nariadenia Komisie (ES) č. 2659/94 (2) sa stanovuje výška pomoci pri súkromnom skladovaní syrov Grana Padano, Parmigiano-Reggiano a Provolone. S ohľadom na finančné zdroje, ktoré sú k dispozícii, je potrebné, aby celková výška pomoci odzrkadľovala vývoj nákladov na skladovanie a prognózy vývoja trhovej ceny. Súčasne sa nezdá vhodné rozlišovať medzi zložkami pomoci.
(2)
Nariadenie (ES) č. 2659/94 by sa malo zodpovedajúcim spôsobom zmeniť a doplniť.
(3)
Opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
Článok 6 ods. 1 nariadenia (ES) č. 2659/94 sa nahrádza takto:
„1. Výška pomoci pri súkromnom skladovaní syrov je stanovená takto:
-
0,48 EUR na tonu a deň skladovania za syr Grana Padano,
-
0,56 EUR na tonu a deň skladovania za syr Parmigiano-Reggiano,
-
0,40 EUR na tonu a deň skladovania za syr Provolone.“
Článok 2
Toto nariadenie nadobúda účinnosť tretím dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 30. mája 2007